ঢাকনা বন্ধ কৌটোতেও মিয়ে যাচ্ছে বিস্কুট? এই ট্রিকস মানলে আর নিবড়াবে না

ওয়েব ডেস্ক: সন্ধ্যে হলেই বাঙালির এক কাপ চা (Tea) ম্যান্ডেটরি! তবে শুধু চা’য়ে তো আর সন্ধ্যে জমে না। চায়ের সঙ্গে রকমারি বিস্কুট (Biscuit) চাই চাই। চায়ে বিস্কুট ডুবিয়ে খেলে স্বাদ যেন আরও বাড়ে। কিন্তু মাঝে মধ্যেই চায়ে বিস্কুট (Tea Biscuit) ডোবালে নরম হয়ে চায়ের কাপে খসে যায়! তবে এই ঝক্কি শুধু চায়ের কাপে বিস্কুট ডোবালেই যে হয় তা কিন্তু নয়। বরং মাঝে মধ্যেই বিস্কুটের কৌটোতে হাত বাড়ালে দেখা যায় বিস্কুটগুলো মিইে গেছে। মুচমুচে নরম বিস্কুটের বদলে ওই নরম বিস্কুট খেলে মনও যেন কেমন মিয়ে যায়। মুখে তুলতেই ইচ্ছে করে না। কিন্তু তাই বলে এক জার ভর্তি বিস্কুট কি ফেলে দেবেন? না। কয়েকটা সহজ কায়দা মেনে চললেই খুব সহজেই বিস্কুট খাস্তা রাখা যায়। নতুন এই কিচেন হ্যাক জেনে নিন।

১. অনেকেই প্লাস্টিকের পলকা কৌটোতে বিস্কুট ঢেলে রাখেন। আবার অনেকের বিস্কুট রাখার কোনও নির্দিষ্ট কৌটোই থাকে না। যেকোনও পাত্রে বিস্কুট ঢেলে রেখে দেন। তাই বিস্কুট যাতে সহজে মিইে না যায় তাই ভাল কৌটো বেছে নেওয়া খুবই গুরুত্বপূর্ণ।

২. বিস্কুট রাখার কৌটো যে ধরনেরই হোক, বিস্কুট রাখার আগে পরিস্কার টিস্যু পেপার (Tissue Paper) দিয়ে কৌটো ভালে করে মুছে নেবেন। এতে কৌটোর ভিজেভাব দূর হবে।

আরও পড়ুন: রেলের অনলাইন টিকিট বুকিং- এ বড়সড় বদল, জালিয়াতি রুখতে সিদ্ধান্ত রেলের

৩. বিস্কুট বেশিদিন মুচমুচে রাখার জন্য বিস্কুট এয়ার টাইট কৌটোতে (Air Tight Box) ঢেলে রাখুন। এয়ার টাইট থাকলে বাইরের হাওয়া ঢুকে বিস্কুট নরম করতে পারবে না।

৪. বিস্কুটের কৌটোতে শুকনো পাউরুটি রেখে দিতে পারেন। পাউরুটি সমস্ত আর্দ্রতা শুষে নেবে। এতে বিস্কুট আবার মুচমুচে হয়ে যাবে।

দেখুন অন্য খবর